als_Latn dik_Latn sag_Latn
Asport – Skenderbeu dhe Kukësi, dy skuadrat shqiptare që do të luajnë në fazën “play -off” të Ligës së Europës janë në pritje të shortit që do të hedhet sot në mesditë. Dhe jo vetëm kaq, përveç kundërshtarëve ekipet shqiptare nuk e kanë të sigurtë se mund të luajnë ndeshjet si vendas në territorin shqiptar.
Për këtë arsye një ekip i inspektimit të stadiumeve nga UEFA do të vizitoj stadiumin “Qemal Stafa” në Tiranë për të parë nga afër gjendjen e tij. Në rast të mosdhënies se dritë jeshile për të luajtur në Tiranë, skuadrat shqiptare do të duhet mbase të gjejnë një vend ku mund të ketë më tepër shqiptare, nuk përjashtohet Shkupi.
Shefi i licencimeve në FSHF, Elton Gjipali, tregoi se UEFA pritet të inspektojë stadiumin “Qemal Stafa” më 13 gusht dhe më pas të marrë një vendim. “Nga sa jemi informuar, një inspektor i UEFA-s do të vijë më 13 gusht në Tiranë. Këtu do të ndahet gjithçka, pra nëse do të luhet faza ‘play-off’ në ‘Qemal Stafa’ ose jo. Ne presim që Kukësi të luajë edhe në këtë tur, ndërsa për fazën në grupe, gjithnjë nëse kalon, është shumë më e vështirë”, tha Gjipali për Panorama Sport.
You must be logged in to post a comment Login
als_Latn als_Latn als_Latn eng_Latn